冬夜宴蕭十丈因餞殷郭二子西上
作者：息夫牧
朝代：唐

paragraphs: 有琴斯鳴，于宰之庭。
君子莅止，其心孔平。
政既告成，德以永貞。
鳴琴有衎，于潁之畔。
彼之才髦，其年未冠。
聞詩聞禮，斐兮璨璨。
鳴琴其怡，于潁之湄。
二子翰飛，言戾京師。
有鬱者桂，爰攀其枝。
琴既鳴矣，宵既清矣。
烘煁有煒，酒醴惟旨。
喟我寤歎，吁其別矣。